title: Komisijas Īstenošanas regula (ES) 2019/899 (2019. gada 29. maijs), ar ko atjauno atļauju izmantot Saccharomyces cerevisiae CNCM I-4407 par barības piedevu nobarojamiem jēriem, piena kazām, piena aitām, slaucamiem bifeļiem, zirgiem un gaļas cūkām un ar ko atceļ Regulas (EK) Nr. 1447/2006, (EK) Nr. 188/2007, (EK) Nr. 232/2009, (EK) Nr. 186/2007 un (EK) Nr. 209/2008 (atļaujas turētājs – S.I. Lesaffre) (Dokuments attiecas uz EEZ.)

text:
                  3.6.2019

                  LV

                  Eiropas Savienības Oficiālais Vēstnesis

                  L 144/32

         KOMISIJAS ĪSTENOŠANAS REGULA (ES) 2019/899
         (2019. gada 29. maijs),
         ar ko atjauno atļauju izmantot Saccharomyces cerevisiae CNCM I-4407 par barības piedevu nobarojamiem jēriem, piena kazām, piena aitām, slaucamiem bifeļiem, zirgiem un gaļas cūkām un ar ko atceļ Regulas (EK) Nr. 1447/2006, (EK) Nr. 188/2007, (EK) Nr. 232/2009, (EK) Nr. 186/2007 un (EK) Nr. 209/2008 (atļaujas turētājs – S.I. Lesaffre)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:

                     (1)

                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas un atjaunošanas pamatojums un kārtība.

                     (2)

                     Atļauja desmit gadus lietot preparātu Saccharomyces cerevisiae NCYC Sc 47 par barības piedevu nobarojamiem jēriem tika piešķirta ar Komisijas Regulu (EK) Nr. 1447/2006 (2), zirgiem – ar Komisijas Regulu (EK) Nr. 186/2007 (3), piena kazām un piena aitām – ar Komisijas Regulu (EK) Nr. 188/2007 (4), gaļas cūkām – ar Komisijas Regulu (EK) Nr. 209/2008 (5) un slaucamiem bifeļiem – ar Komisijas Regulu (EK) Nr. 232/2009 (6).

                     (3)

                     Saskaņā ar Regulas (EK) Nr. 1831/2003 14. pantu šo atļauju turētājs iesniedza pieteikumus, lai atjaunotu atļauju Saccharomyces cerevisiae CNCM I-4407 (iepriekš – NCYC Sc 47) izmantot par barības piedevu nobarojamiem jēriem, piena kazām, piena aitām, slaucamiem bifeļiem, gaļas cūkām un zirgiem, ar prasību šo piedevu klasificēt piedevu kategorijā “zootehniskās piedevas”. Minētajiem pieteikumiem bija pievienotas Regulas (EK) Nr. 1831/2003 14. panta 2. punktā prasītās ziņas un dokumenti.

                     (4)

                     Eiropas Pārtikas nekaitīguma iestāde (“Iestāde”) 2018. gada 13. jūnija atzinumā (7) secināja, ka pieteikuma iesniedzējs ir iesniedzis datus, kas apliecina, ka piedeva atbilst atļaujas piešķiršanas nosacījumiem.

                     (5)

                        Saccharomyces cerevisiae CNCM I-4407 novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tātad minētās piedevas atļauja būtu jāatjauno, kā norādīts šīs regulas pielikumā.

                     (6)

                     No tā, ka – ar šīs regulas pielikumā noteiktajiem nosacījumiem –atļauja izmantot Saccharomyces cerevisiae CNCM I-4407 par dzīvnieku barības piedevu ir atjaunota, izriet, ka Regulas (EK) Nr. 1447/2006, (EK) Nr. 186/2007, (EK) Nr. 188/2007, (EK) Nr. 209/2008 un (EK) Nr. 232/2009 būtu jāatceļ.

                     (7)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Atļauja attiecībā uz pielikumā aprakstīto piedevu, kas iekļauta piedevu kategorijā “zootehniskās piedevas” un funkcionālajā grupā “zarnu floras stabilizatori”, ja to izmanto nobarojamiem jēriem, piena kazām, piena aitām, slaucamiem bifeļiem un gaļas cūkām, un funkcionālajā grupā “gremošanas veicinātāji”, ja to lieto zirgiem, tiek atjaunota, ievērojot minētajā pielikumā izklāstītos nosacījumus.

            2. pants

               Saccharomyces cerevisiae NCYC Sc47 kā barības piedevu saskaņā ar nosacījumiem, kas izklāstīti šīs regulas pielikumā un Regulās (EK) Nr. 1447/2006, (EK) Nr. 186/2007, (EK) Nr. 188/2007, (EK) Nr. 209/2008, (EK) Nr. 232/2009, un to saturošus premiksus un barības maisījumus, kas etiķetēti saskaņā ar minētajām regulām pirms šīs regulas stāšanās spēkā, var turpināt laist tirgū, kamēr beidzas esošie krājumi.

            3. pants
            Regulas (EK) Nr. 1447/2006, (EK) Nr. 186/2007, (EK) Nr. 188/2007, (EK) Nr. 209/2008 un (EK) Nr. 232/2009 tiek atceltas.

            4. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 29. maijā

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 268, 18.10.2003., 29. lpp.

            (2)  Komisijas 2006. gada 29. septembra Regula (EK) Nr. 1447/2006 par atļauju preparāta Saccharomyces cerevisiae (Biosaf SC 47) kā barības piedevas jaunam lietojumam (OV L 271, 30.9.2006., 28. lpp.).

            (3)  Komisijas 2007. gada 21. februāra Regula (EK) Nr. 186/2007 par atļauju preparāta Saccharomyces cerevisiae (Biosaf SC 47) kā barības piedevas jaunam lietojumam (OV L 63, 1.3.2007., 6. lpp.).

            (4)  Komisijas 2007. gada 23. februāra Regula (EK) Nr. 188/2007 par atļauju preparāta Saccharomyces cerevisiae (Biosaf SC 47) kā barības piedevas jaunam lietojumam (OV L 57, 24.2.2007., 3. lpp.).

            (5)  Komisijas 2008. gada 6. marta Regula (EK) Nr. 209/2008 par atļauju preparāta Saccharomyces cerevisiae (Biosaf SC 47) kā barības piedevas jaunam lietojumam (OV L 63, 7.3.2008., 3. lpp.).

            (6)  Komisijas 2009. gada 19. marta Regula (EK) Nr. 232/2009, kas attiecas uz atļauju jaunā veidā izmantot Saccharomyces cerevisiae NCYC Sc47 kā slaucamu bifeļu barības piedevu (atļaujas turētājs Société Industrielle Lesaffre) (OV L 74, 20.3.2009., 14. lpp.).

            (7)  EFSA Journal 2018; 16(7):5339.

            PIELIKUMS

                        Piedevas identifikācijas numurs

                        Atļaujas turētāja nosaukums

                        Piedeva

                        Sastāvs, ķīmiskā formula, apraksts, analītiskā metode

                        Dzīvnieku suga vai kategorija

                        Maksimālais vecums

                        Minimālais saturs

                        Maksimālais saturs

                        Citi noteikumi

                        Atļaujas derīguma termiņš

                        KVV uz kg kompleksās barības ar mitruma saturu 12 %

                           Kategorija: zootehniskās piedevas. Funkcionālā grupa: zarnu floras stabilizatori

                        4b1702

                        S.I. Lesaffre

                           Saccharomyces cerevisiae CNCM I-4407

                           Piedevas sastāvs

                           Saccharomyces cerevisiae CNCM I-4407 preparāts ar minimālo koncentrāciju 5 × 109 KVV/g.
                        Cietā veidā

                           Aktīvās vielas raksturojums

                        Dzīvotspējīgas žāvētas Saccharomyces cerevisiae CNCM I-4407 šūnas

                           Analītiskā metode
                            (1)

                        Skaitīšana: Petri trauciņa un iejaukuma metode, izmantojot rauga ekstrakta – dekstrozes – hloramfenikola agaru (EN 15789:2009).
                        Identificēšana: polimerāzes ķēdes reakcijas (PĶR) metode CEN/TS 15790:2008.

                        Nobarojami jēri

                        —

                        1,4 × 109

                        —

                                    1.

                                    Piedevas un premiksa lietošanas norādījumos norāda glabāšanas nosacījumus un noturību pret termisku apstrādi.

                                    2.

                                    Ieteicamās devas (KVV/dzīvnieks/diena):

                                                —

                                                piena kazām: 3 × 109,

                                                —

                                                piena aitām: 2 × 109.

                                    3.

                                    Barības apritē iesaistītie uzņēmēji piedevas un premiksu lietotājiem nosaka darbības procedūras un organizatoriskos pasākumus, kuru nolūks ir novērst iespējamos riskus, ko varētu radīt šādu vielu lietošana. Ja ar šādām procedūrām un pasākumiem šos riskus novērst vai līdz minimumam samazināt nav iespējams, tad piedevu un premiksus lieto, izmantojot individuālos aizsardzības līdzekļus, tostarp acu un elpceļu aizsarglīdzekļus.

                        2029. gada 23. jūnijs

                        Piena kazas un piena aitas

                        7 × 108

                        Gaļas cūkas

                        1,25 × 109

                        Slaucami bifeļi

                        5 × 108

                        Piedevas identifikācijas numurs

                        Atļaujas turētāja nosaukums

                        Piedeva

                        Sastāvs, ķīmiskā formula, apraksts, analītiskā metode

                        Dzīvnieku suga vai kategorija

                        Maksimālais vecums

                        Minimālais saturs

                        Maksimālais saturs

                        Citi noteikumi

                        Atļaujas derīguma termiņš

                        KVV uz kg kompleksās barības ar mitruma saturu 12 %

                           Kategorija: zootehniskās piedevas. Funkcionālā grupa: gremošanas veicinātāji

                        4b1702

                        S.I. Lesaffre

                           Saccharomyces cerevisiae CNCM I-4407

                           Piedevas sastāvs

                           Saccharomyces cerevisiae CNCM I-4407 preparāts ar minimālo koncentrāciju 5 × 109 KVV/g
                        Cietā veidā

                           Aktīvās vielas raksturojums

                        Dzīvotspējīgas žāvētas Saccharomyces cerevisiae CNCM I-4407 šūnas

                           Analītiskā metode
                            (2)

                        Skaitīšana: Petri trauciņa un iejaukuma metode, izmantojot rauga ekstrakta – dekstrozes – hloramfenikola agaru (EN 15789:2009).
                        Identificēšana: polimerāzes ķēdes reakcijas (PĶR) metode CEN/TS 15790:2008.

                        Zirgi

                        —

                        8 × 108

                        —

                                    1.

                                    Piedevas un premiksa lietošanas norādījumos norāda glabāšanas nosacījumus un noturību pret termisku apstrādi.

                                    2.

                                    Ieteicamās devas (KVV/dzīvnieks/diena):

                                                —

                                                zirgiem: 1,25 × 1010 – 6 × 1010

                                    3.

                                    Barības apritē iesaistītie uzņēmēji piedevas un premiksu lietotājiem nosaka darbības procedūras un organizatoriskos pasākumus, kuru nolūks ir novērst iespējamos riskus, ko varētu radīt šādu vielu lietošana. Ja ar šādām procedūrām un pasākumiem šos riskus novērst vai līdz minimumam samazināt nav iespējams, tad piedevu un premiksus lieto, izmantojot individuālos aizsardzības līdzekļus, tostarp acu un elpceļu aizsarglīdzekļus.

                        2029. gada 23. jūnijs

               (1)  Sīkāka informācija par analītiskajām metodēm ir pieejama Eiropas Savienības barības piedevu references laboratorijas tīmekļvietnē: https://ec.europa.eu/jrc/en/eurl/feed-additives/evaluation-reports.

               (2)  Sīkāka informācija par analītiskajām metodēm ir pieejama Eiropas Savienības barības piedevu references laboratorijas tīmekļvietnē: https://ec.europa.eu/jrc/en/eurl/feed-additives/evaluation-reports.


title: Komisijas Īstenošanas regula (ES) 2019/900 (2019. gada 29. maijs) par atļauju izmantot 8-merkapto-p-mentān-3-onu un p-ment-1-ēn-8-tiolu par barības piedevām visu sugu dzīvniekiem (Dokuments attiecas uz EEZ.)

text:
                  3.6.2019

                  LV

                  Eiropas Savienības Oficiālais Vēstnesis

                  L 144/36

         KOMISIJAS ĪSTENOŠANAS REGULA (ES) 2019/900
         (2019. gada 29. maijs)
         par atļauju izmantot 8-merkapto-p-mentān-3-onu un p-ment-1-ēn-8-tiolu par barības piedevām visu sugu dzīvniekiem
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:

                     (1)

                     Regulā (EK) Nr. 1831/2003 noteikts, ka piedevu izmantošanai dzīvnieku ēdināšanā ir jāsaņem atļauja, un tajā paredzēts šādas atļaujas piešķiršanas pamatojums un kārtība. Tās 10. pantā noteikts, ka piedevas, kuru izmantošana atļauta saskaņā ar Padomes Direktīvu 70/524/EEK (2), ir jāizvērtē atkārtoti.

                     (2)

                     Saskaņā ar Direktīvu 70/524/EEK 8-merkapto-p-mentān-3-onu un p-ment-1-ēn-8-tiolu atļāva bez termiņa ierobežojuma izmantot par barības piedevām visu sugu dzīvniekiem. Pēc tam šīs piedevas saskaņā ar Regulas (EK) Nr. 1831/2003 10. panta 1. punktu kā esošus lopbarības līdzekļus iekļāva Lopbarības piedevu reģistrā.

                     (3)

                     Saskaņā ar Regulas (EK) Nr. 1831/2003 10. panta 2. punktu un saistībā ar tās 7. pantu tika iesniegts pieteikums 8-merkapto-p-mentān-3-onu un p-ment-1-ēn-8-tiolu atkārtoti izvērtēt par barības piedevām visu sugu dzīvniekiem. Pieteikuma iesniedzējs lūdza šīs piedevas klasificēt piedevu kategorijā “organoleptiskās piedevas”. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

                     (4)

                     Eiropas Pārtikas nekaitīguma iestāde (“Iestāde”) 2018. gada 27. novembra atzinumā (3) secināja, ka, ievērojot ierosinātos lietošanas nosacījumus, 8-merkapto-p-mentān-3-ona un p-ment-1-ēn-8-tiola izmantošana barībā kaitīgi neietekmē ne dzīvnieku veselību, ne patērētāju drošību, ne vidi. Tā arī secināja, ka abi šie savienojumi kairina elpceļus, un nav iespējams izdarīt secinājumus par ādas jutīguma potenciālu. Tāpēc Komisija uzskata, ka būtu jāveic atbilstoši aizsargpasākumi, lai nepieļautu, ka minētie savienojumi kaitīgi ietekmē cilvēku, jo īpaši piedevas lietotāju, veselību. Iestāde arī secināja, ka abas šīs vielas tiek lietotas pārtikā, un barībā tās būtībā darbojas tāpat kā pārtikā, tāpēc papildu pierādījumi par to iedarbīgumu barībā nav nepieciešami.

                     (5)

                     Lai panāktu labāku kontroli, būtu jānosaka ierobežojumi un nosacījumi. 8-merkapto-p-mentān-3-ona un p-ment-1-ēn-8-tiola ieteicamais saturs būtu jānorāda uz piedevas etiķetes. Ja šāds saturs tiek pārsniegts, šāda informācija būtu konkrēti jānorāda uz premiksu etiķetes un barības maisījumu un barības sastāvdaļu marķējumā.

                     (6)

                     Iestāde uzskata, ka nav vajadzības noteikt īpašas prasības uzraudzībai pēc piedevu laišanas tirgū. Turklāt tā verificēja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošo barības piedevu analīzes metodi.

                     (7)

                     Attiecīgo vielu novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc minētās vielas būtu jāatļauj izmantot, kā norādīts šīs regulas pielikumā.

                     (8)

                     Nekaitīguma apsvērumi neliek attiecīgo vielu atļaujas nosacījumu grozījumus piemērot nekavējoties, tāpēc ir lietderīgi noteikt pārejas periodu, lai ieinteresētās personas varētu sagatavoties no atļaujas izrietošo jauno prasību izpildei.

                     (9)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Atļaujas piešķiršana
            Pielikumā specificētās vielas, kuras klasificētas piedevu kategorijā “organoleptiskās piedevas”, funkcionālajā grupā “aromatizējošas sastāvdaļas”, ir atļauts izmantot par dzīvnieku barības piedevām, ievērojot minētajā pielikumā izklāstītos nosacījumus.

            2. pants
            Pārejas pasākumi

               1.   Tādas pielikumā specificētās vielas un tās saturošos premiksus, kas ražoti un marķēti pirms 2019. gada 23. decembra saskaņā ar noteikumiem, kuri bija piemērojami pirms 2019. gada 23. jūnija, arī turpmāk drīkst laist tirgū un izmantot, līdz beidzas esošie krājumi.

               2.   Tādus pielikumā specificētās vielas saturošus barības maisījumus un barības sastāvdaļas, kuras paredzētas produktīviem dzīvniekiem un ir ražotas un marķētas pirms 2020. gada 23. jūnija saskaņā ar noteikumiem, kas bija piemērojami pirms 2019. gada 23. jūnija, arī turpmāk drīkst laist tirgū un izmantot, līdz beidzas esošie krājumi.

               3.   Tādus pielikumā specificētās vielas saturošus barības maisījumus un barības sastāvdaļas, kuras paredzētas neproduktīviem dzīvniekiem un ir ražotas un marķētas pirms 2021. gada 23. jūnija saskaņā ar noteikumiem, kas bija piemērojami pirms 2019. gada 23. jūnija, arī turpmāk drīkst laist tirgū un izmantot, līdz beidzas esošie krājumi.

            3. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 29. maijā

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 268, 18.10.2003., 29. lpp.

            (2)  Padomes 1970. gada 23. novembra Direktīva 70/524/EEK par barības piedevām (OV L 270, 14.12.1970., 1. lpp.).

            (3)  EFSA Journal 2019; 17(1):5530.

            PIELIKUMS

                        Piedevas identifikācijas numurs

                        Atļaujas turētāja nosaukums

                        Piedeva

                        Sastāvs, ķīmiskā formula, apraksts, analīzes metode

                        Dzīvnieku suga vai kategorija

                        Maksimālais vecums

                        Minimālais saturs

                        Maksimālais saturs

                        Citi noteikumi

                        Atļaujas termiņa beigas

                        mg aktīvās vielas uz kg kompleksās barības ar mitruma saturu 12 %

                        Kategorija “organoleptiskās piedevas”. Funkcionālā grupa “aromatizējošas sastāvdaļas”

                        2b12038

                        —

                        8-merkapto-p-mentān-3-ons

                           Piedevas sastāvs

                        8-merkapto-p-mentān-3-ons

                           Aktīvās vielas raksturojums

                        8-merkapto-p-mentān-3-ons
                        Iegūts ķīmiskā sintēzē
                        Tīrība: vismaz 97 %
                        Ķīmiskā formula: C10H18OS

                           CAS Nr.: 38462-22-5

                           FLAVIS 12.038

                           Analīzes metode
                            (1)

                        Lai noteiktu 8-merkapto-p-mentān-3-onu barības piedevā un barību aromatizējošos premiksos,
                        izmanto gāzhromatogrāfiju/masspektrometriju ar aizturlaika fiksēšanu (GC-MS-RTL).

                        Visu sugu dzīvnieki

                        —

                        —

                        —

                                    1.

                                    Barībā piedevu iekļauj premiksa veidā.

                                    2.

                                    Piedevas un premiksa lietošanas norādījumos norāda glabāšanas nosacījumus un noturību pret termisku apstrādi.

                                    3.

                                    Uz piedevas etiķetes jābūt šādai norādei:
                                    “Ieteicamais maksimālais aktīvās vielas saturs kompleksajā barībā ar mitruma saturu 12 % ir 0,05 mg/kg”.

                                    4.

                                    Uz premiksu etiķetes un barības maisījumu un barības sastāvdaļu marķējumā funkcionālo grupu, identifikācijas numuru, aktīvās vielas nosaukumu un pievienoto daudzumu norāda tad, ja kompleksajā barībā ar mitruma saturu 12 % ir pārsniegts šāds aktīvās vielas saturs: 0,05 mg/kg.

                                    5.

                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu riskus, ko varētu radīt ieelpošana, saskare ar ādu vai acīm. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, piedevu un premiksus lieto, izmantojot individuālos aizsarglīdzekļus, tostarp elpceļu aizsarglīdzekļus, aizsargbrilles un cimdus.

                        2029. gada 23. jūnijs

                        2b12085

                        —

                        p-ment-1-ēn-8-tiols

                           Piedevas sastāvs

                        p-ment-1-ēn-8-tiols

                           Aktīvās vielas raksturojums

                        p-ment-1-ēn-8-tiols
                        Iegūts ķīmiskā sintēzē
                        Tīrība: vismaz 98 %
                        Ķīmiskā formula: C10H18OS

                           CAS Nr.: 71159-90-5

                           FLAVIS 12.085

                           Analīzes metode
                            (1)

                        Lai noteiktu p-ment-1-ēn-8-tiolu barības piedevā un barību aromatizējošos premiksos,
                        izmanto gāzhromatogrāfiju/masspektrometriju ar aizturlaika fiksēšanu (GC-MS-RTL).

                        Visu sugu dzīvnieki

                        —

                        —

                        —

                                    1.

                                    Barībā piedevu iekļauj premiksa veidā.

                                    2.

                                    Piedevas un premiksa lietošanas norādījumos norāda glabāšanas nosacījumus un noturību pret termisku apstrādi.

                                    3.

                                    Uz piedevas etiķetes jābūt šādai norādei:
                                    “Ieteicamais maksimālais aktīvās vielas saturs kompleksajā barībā ar mitruma saturu 12 % ir 0,05 mg/kg”.

                                    4.

                                    Uz premiksu etiķetes un barības maisījumu un barības sastāvdaļu marķējumā funkcionālo grupu, identifikācijas numuru, aktīvās vielas nosaukumu un pievienoto daudzumu norāda tad, ja kompleksajā barībā ar mitruma saturu 12 % ir pārsniegts šāds aktīvās vielas saturs: 0,05 mg/kg.

                                    5.

                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu riskus, ko varētu radīt ieelpošana, saskare ar ādu vai acīm. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, piedevu un premiksus lieto, izmantojot individuālos aizsarglīdzekļus, tostarp elpceļu aizsarglīdzekļus, aizsargbrilles un cimdus.

                        2029. gada 23. jūnijs

               (1)  Sīkāka informācija par analītiskajām metodēm ir pieejama references laboratorijas tīmekļvietnē: https://ec.europa.eu/jrc/en/eurl/feed-additives/evaluation-reports.


title: Komisijas Īstenošanas regula (ES) 2019/917 (2019. gada 4. jūnijs), ar ko nosaka tehniskās specifikācijas, pasākumus un citas prasības, kuras saskaņā ar Eiropas Parlamenta un Padomes Regulas (ES) 2015/848 25. pantu ir nepieciešamas maksātnespējas reģistru savstarpējās savienojamības sistēmai

text:
                  5.6.2019

                  LV

                  Eiropas Savienības Oficiālais Vēstnesis

                  L 146/100

         KOMISIJAS ĪSTENOŠANAS REGULA (ES) 2019/917
         (2019. gada 4. jūnijs),
         ar ko nosaka tehniskās specifikācijas, pasākumus un citas prasības, kuras saskaņā ar Eiropas Parlamenta un Padomes Regulas (ES) 2015/848 25. pantu ir nepieciešamas maksātnespējas reģistru savstarpējās savienojamības sistēmai
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2015. gada 20. maija Regulu (ES) 2015/848 par maksātnespējas procedūrām (1) un jo īpaši tās 25. panta 2. punkta a) līdz f) apakšpunktu,
         tā kā:

                     (1)

                     Lai izveidotu maksātnespējas reģistru savstarpējās savienojamības sistēmu, nepieciešams noteikt un pieņemt tehniskās specifikācijas, pasākumus un citas prasības, kas nodrošina vienādus nosacījumus sistēmas īstenošanai.

                     (2)

                     Šajā regulā paredzētās tehniskās specifikācijas, pasākumi un citas prasības ir saskaņā ar Maksātnespējas procedūru komisijas viedokli,

               IR PIEŅĒMUSI ŠO REGULU.

            1. pants
            Tehniskās specifikācijas, pasākumi un citas prasības, kas nodrošina vienādus nosacījumus maksātnespējas reģistru savstarpējās savienojamības sistēmas īstenošanai, kā minēts Regulas (ES) 2015/848 25. panta 2. punkta a) līdz f) apakšpunktos, ir noteiktas pielikumā.
            Maksātnespējas reģistri saskaņā ar šīm tehniskajām specifikācijām, pasākumiem un citām prasībām tiek savstarpēji savienoti līdz 2021. gada 30. jūnijam.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            Šī regula uzliek saistības kopumā un ir tieši piemērojama visās dalībvalstīs saskaņā ar Līgumiem.

            Briselē, 2019. gada 4. jūnijā

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 141, 5.6.2015., 19. lpp.

            PIELIKUMS

               1. PANTĀ MINĒTĀS TEHNISKĀS SPECIFIKĀCIJAS, DARBĪBAS UN CITAS PRASĪBAS

            1.   Priekšmets

            Maksātnespējas reģistru savstarpējās savienojamības sistēma (MRSSS) ir decentralizēta sistēma, kas savieno valstu reģistrus un Eiropas e-tiesiskuma portālu. MRSSS izmanto kā centrālo meklēšanas pakalpojumu, kas padara pieejamu visu obligāto informāciju par maksātnespēju, kā noteikts Regulā (ES) 2015/848, kā arī jebkādu citu informāciju vai dokumentus, kas iekļauti valstu reģistros.
            2.   Definīcijas

                        a)

                        “Hiperteksta drošā transporta protokols” vai “HTTPS” nozīmē šifrētus sakarus un drošus savienojuma kanālus;

                        b)

                        “ieraksts par maksātnespēju” ir tās informācijas kopums par viena parādnieka maksātnespējas procedūru, kas minēta Regulas (ES) 2015/848 24. pantā un kas jāpublicē valstu elektroniskajos maksātnespējas reģistros, un kas ir pieejams, izmantojot centrālo publisko elektronisko piekļuves punktu (Eiropas e-tiesiskuma portālu), kā noteikts Regulas (ES) 2015/848 25. pantā;

                        c)

                        “dalībvalsts ieraksta par maksātnespēju beigupunkts” ir ieraksta par maksātnespēju avots; dalībvalsts ieraksta par maksātnespēju beigupunkts ir šīs informācijas īpašnieks un sniedz pieprasītos datus e-tiesiskuma portālam, kas pie tā vēršas;

                        d)

                        “valsts reģistrācijas numurs” ir reģistrācijas numurs, ar kuru tiesību subjekts ir reģistrēts komercreģistrā vai līdzvērtīgā reģistrā, vai personas identifikācijas numurs vai līdzvērtīgs kods fiziskām personām;

                        e)

                        “izcelsmes nenoliedzamība” ir pasākumi, kas, izmantojot tādas metodes kā digitālā sertifikācija, publiskās atslēgas infrastruktūra un digitālie paraksti, apliecina datu integritāti un to izcelsmi;

                        f)

                        “saņemšanas nenoliedzamība” ir pasākumi, kas, izmantojot tādas metodes kā digitālā sertifikācija, publiskās atslēgas infrastruktūra un digitālie paraksti, datu nosūtītājam apliecina, ka dati ir nonākuši pie iecerētā datu saņēmēja;

                        g)

                        “platforma” ir centrālā meklēšanas sistēma e-tiesiskuma portālā;

                        h)

                        “reģistri” ir maksātnespējas reģistri, kā noteikts Regulas (ES) 2015/848 24. pantā;

                        i)

                        “vienkāršais objektpiekļuves protokols” saskaņā ar Globālā tīmekļa konsorcija standartiem ir ziņojumapmaiņas protokola specifikācija apmaiņai ar strukturētu informāciju tīmekļa pakalpojumu ieviešanā datortīklos;

                        j)

                        “tīmekļa pakalpojums” ir programmatūras sistēma, kas paredzēta, lai atbalstītu sadarbspējīgu iekārtu sazināšanos tīklā; tai ir saskarne, kas aprakstīta mašīnapstrādājamā formātā.

                  3.   Saziņas metodes

            3.1.   MRSSS reģistru savstarpējai savienošanai izmanto uz pakalpojumiem balstītas elektroniskās saziņas metodes, piemēram, tīmekļa pakalpojumus vai citu atkārtoti izmantojamu digitālo pakalpojumu infrastruktūru.
            3.2.   Saziņa starp e-tiesiskuma portālu un platformu, kā arī starp dalībvalsts ieraksta par maksātnespēju beigupunktu un platformu ir saziņa “viens pret vienu”. Platformas saziņa ar reģistriem var būt saziņa “viens pret vienu” vai “viens pret daudziem”.
            4.   Saziņas protokoli

            4.1.   Saziņai starp portālu, platformu, reģistriem un fakultatīvajiem piekļuves punktiem izmanto drošus interneta protokolus, piemēram, HTTPS.
            4.2.   Standarta saziņas protokolus, piemēram, viena objekta piekļuves protokolu (Single Object Access Protocol), izmanto strukturētu datu un metadatu nosūtīšanai.
            5.   Drošības standarti

            Informācijas paziņošanai un izplatīšanai, izmantojot MRSSS, tehniskie pasākumi, ar ko nodrošina informācijas tehnoloģiju drošības minimuma standartus, ietver:

                        a)

                        pasākumus, kas nodrošina informācijas konfidencialitāti, tostarp drošu kanālu izmantošanu (HTTPS);

                        b)

                        pasākumus, kas nodrošina datu integritāti to apmaiņas procesā;

                        c)

                        pasākumus, kas MRSSS ietvaros nodrošina informācijas nosūtītāja izcelsmes nenoliedzamību un informācijas saņemšanas nenoliedzamību;

                        d)

                        pasākumus, kas nodrošina drošības notikumu reģistrēšanu saskaņā ar atzītiem starptautiskiem ieteikumiem par informācijas tehnoloģiju drošības standartiem;

                        e)

                        pasākumus, kas nodrošina visu reģistrēto lietotāju autentifikāciju un autorizāciju, un pasākumus, kas nodrošina to sistēmu identitātes pārbaudi, kas savienotas ar portālu, platformu vai reģistriem MRSSS ietvaros;

                        f)

                        pasākumus, kas aizsargā pret automatizētu meklēšanu, piemēram, izmantojot CAPTCHA moduli, un pret reģistru kopēšanu, piemēram, ierobežojot katra reģistra atgrieztos rezultātus līdz noteiktam skaitam ierakstu.

                  6.   Dati, ar ko apmainās reģistri un MRSSS

            6.1.   Vienotu informācijas kopumu ar vienādu struktūru un informācijas veidiem visos dalībvalstu reģistros sauc par “pamatierakstu par maksātnespēju”.
            Katrai dalībvalstij ir iespēja paplašināt pamatierakstu par maksātnespēju ar konkrētu informāciju. Datus no ieraksta par maksātnespēju strukturē, pamatojoties uz pieņemto saskarnes specifikāciju.
            6.2.   Informācijas apmaiņa ietver arī ziņojumus, kas vajadzīgi saņemšanas apstiprinājumam, reģistrēšanai un atskaitēm.
            7.   Standarta ziņojuma formāta struktūra

            Informācijas apmaiņa starp reģistriem, platformu un portālu pamatojas uz standarta datu strukturēšanas metodēm un izpaužas standarta ziņojuma formātā, piemēram, XML.
            8.   Datu platforma

            8.1.   Sadarbspējas prasības nosaka, ka pakalpojumi, kas jāatklāj katram reģistram, ir unificēti, un tiem ir jābūt vienai un tai pašai saskarnei, kura nodrošina, ka izsaucošajai programmai, piemēram, e-tiesiskuma portālam, ir jāmijiedarbojas tikai ar viena veida saskarni, kas atklāj vienotu datu elementu kopumu. Šāda pieeja prasa dalībvalstīm saskaņot savu iekšējo datu struktūru, lai tā atbilstu Komisijas sniegtajām saskarnes specifikācijām.
            8.2.   Lai platforma varētu pildīt savas funkcijas, tai sniedz šāda veida datus:

                        a)

                        datus, kas ļauj identificēt sistēmas, kuras ir pieslēgušās platformai; šie dati varētu būt URL, kas identificē katru sistēmu MRSSS ietvaros;

                        b)

                        citus operatīvos datus, kas ir vajadzīgi, lai platforma varētu nodrošināt pareizu un efektīvu meklēšanas pakalpojuma darbību un reģistru sadarbspēju; minētie dati var ietvert kodu sarakstus, atsauces datus, glosārijus un metadatu attiecīgos tulkojumus, kā arī reģistrēšanas un atskaites datus.

                  8.3.   Datus un metadatus, ar kuriem rīkojas platforma, apstrādā un uzglabā atbilstīgi drošības standartiem, kas izklāstīti šā pielikuma 5. iedaļā.
            9.   Sistēmas un platformas sniegto informācijas tehnoloģiju pakalpojumu darbības metodes

            9.1.   Informācijas izplatīšanai un apmaiņai sistēmas pamatā ir šāda tehniskās darbības metode:

                        a)

                        attiecībā uz ziņojumu piegādi attiecīgajā valodā platforma nodrošina atsauces datu artefaktus, piemēram, kodu sarakstus, kontrolētas vārdnīcas un glosārijus;

                        b)

                        attiecīgos gadījumos terminus no vārdnīcām un glosārijiem tulko ES oficiālajās valodās; ja iespējams, tiks izmantoti atzīti standarti un standartizēti ziņojumi.

                  9.2.   Komisija sniegs dalībvalstīm informāciju par darbības tehnisko metodi un platformas sniegto informācijas tehnoloģiju pakalpojumu īstenošanu.
            10.   Meklēšanas kritēriji

            10.1.   Veicot meklēšanu caur MRSSS, jāizvēlas vismaz viena valsts.
            10.2.   Portāls piedāvā šādus saskaņotus meklēšanas kritērijus:

                        a)

                        nosaukums,

                        b)

                        valsts reģistrācijas numurs.

                  Šos divus kritērijus var izmantot gan atsevišķi, gan vienlaikus.
            10.3.   Portālā var būt pieejami papildu meklēšanas kritēriji.
            11.   Maksājumu veikšanas kārtība

            11.1.   Attiecībā uz dokumentiem un ziņām, par kuriem dalībvalstis iekasē maksu un kuri ir darīti pieejami e-tiesiskuma portālā, izmantojot MRSSS, sistēma ļauj lietotājiem samaksāt tiešsaistē, izmantojot plaši izmantotus maksājumu veikšanas līdzekļus, piemēram, kredītkartes un debetkartes.
            11.2.   Sistēma var piedāvāt arī alternatīvas tiešsaistes maksājumu metodes, piemēram, bankas pārskaitījumus vai virtuālos maciņus (iemaksas).
            12.   Pakalpojumu pieejamība

            12.1.   Pakalpojumu sniedz visu diennakti septiņas dienas nedēļā, sistēmas pieejamības rādītājs ir vismaz 98 %, izņemot plānotu tehnisko apkopi.
            12.2.   Dalībvalstis paziņo Komisijai par tehniskās apkopes darbībām šādi:

                        a)

                        piecas darba dienas pirms tehniskās apkopes darbībām, kas var izraisīt pakalpojumu nepieejamību līdz četrām stundām;

                        b)

                        10 darba dienas pirms tehniskās apkopes darbībām, kas var izraisīt pakalpojumu nepieejamību līdz 12 stundām;

                        c)

                        30 darba dienas pirms infrastruktūras datoru telpas tehniskās apkopes, kas var izraisīt pakalpojumu nepieejamību līdz sešām dienām gadā.

                  Ciktāl iespējams, tehniskās apkopes darbības plāno ārpus darba laika (no plkst. 19.00 līdz 8.00 pēc Viduseiropas laika).
            12.3.   Ja dalībvalstis ir noteikušas fiksētus iknedēļas apkopes periodus, tās informē Komisiju par laiku un nedēļas dienu, kad plānota šāda fiksēta iknedēļas apkope. Neskarot pienākumus, kas minēti 12.2. punkta a)–c) apakšpunktā, ja dalībvalstu sistēmas kļūst nepieejamas šāda fiksēta apkopes perioda laikā, dalībvalstis var izvēlēties neziņot Komisijai par katru atsevišķu gadījumu.
            12.4.   Dalībvalsts sistēmas neparedzētu tehnisku problēmu gadījumā dalībvalstis nekavējoties informē Komisiju par sistēmas nepieejamību un par paredzamo termiņu darba atsākšanai, ja tas ir zināms.
            12.5.   Ja paredzamas izmaiņas, kas var ietekmēt saikni ar centrālo platformu, dalībvalsts iepriekš informē Komisiju, tiklīdz ir pieejama pietiekama tehniskā informācija par šādām izmaiņām.
            12.6.   Centrālās platformas vai portāla neparedzētu problēmu gadījumā Komisija nekavējoties informē dalībvalstis par platformas vai portāla nepieejamību, un par plānoto termiņu pakalpojuma atsākšanai, ja tas ir zināms.
            13.   Transkripcijas un transliterācijas likumi

            Katrā dalībvalstī ieviestajai sistēmai jāievēro valstī spēkā esošās transkripcijas, romanizācijas un transliterācijas normas attiecībā uz īpašo rakstzīmju izmantošanu, meklēšanai ievadīto tekstu un atgrieztajiem rezultātiem.


title: Komisijas Īstenošanas regula (ES) 2019/1131 (2019. gada 2. jūlijs), ar ko izveido muitas instrumentu, kas nepieciešams Eiropas Parlamenta un Padomes Regulas (ES) 2016/1036 14.a panta un Eiropas Parlamenta un Padomes Regulas (ES) 2016/1037 24.a panta īstenošanai

text:
                  3.7.2019

                  LV

                  Eiropas Savienības Oficiālais Vēstnesis

                  L 179/12

         KOMISIJAS ĪSTENOŠANAS REGULA (ES) 2019/1131
         (2019. gada 2. jūlijs),
         ar ko izveido muitas instrumentu, kas nepieciešams Eiropas Parlamenta un Padomes Regulas (ES) 2016/1036 14.a panta un Eiropas Parlamenta un Padomes Regulas (ES) 2016/1037 24.a panta īstenošanai
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2016. gada 8. jūnija Regulu (ES) 2016/1036 par aizsardzību pret importu par dempinga cenām no valstīm, kas nav Eiropas Savienības dalībvalstis (1), un jo īpaši tās 14.a panta 1. punktu,
         ņemot vērā Eiropas Parlamenta un Padomes 2016. gada 8. jūnija Regulu (ES) 2016/1037 par aizsardzību pret subsidētu importu no valstīm, kas nav Eiropas Savienības dalībvalstis (2), un jo īpaši tās 24.a panta 1. punktu,
         tā kā:

                     (1)

                     Regula (ES) 2016/1036 un Regula (ES) 2016/1037 ļauj piemērot un iekasēt antidempinga un/vai kompensācijas maksājumu par konkrētām precēm dalībvalsts kontinentālajā šelfā vai ekskluzīvajā ekonomikas zonā, par kuru dalībvalsts paziņojusi, ievērojot Apvienoto Nāciju Organizācijas Jūras tiesību konvenciju (3).

                     (2)

                     Ja attiecīgo izstrādājumu ieved uz mākslīgas salas, fiksētā vai peldošā iekārtā vai citā struktūrā kādas dalībvalsts kontinentālajā šelfā vai ekskluzīvajā ekonomikas zonā no Savienības muitas teritorijas, Eiropas Parlamenta un Padomes Regulā (ES) Nr. 952/2013 (4) ir noteikts, ka šādā gadījumā, lai deklarētu šādu izstrādājumu pirms tā nosūtīšanas, izmantojama reeksporta deklarācija, reeksporta paziņojums vai izvešanas kopsavilkuma deklarācija. Lai nodrošinātu, ka muitas dienestiem ir pieejama informācija, kas nepieciešama, lai noteiktu, vai ir maksājams antidempinga un/vai kompensācijas maksājums, vai lai izpildītu reģistrēšanas un ziņošanas pienākumus saskaņā ar Regulas (ES) 2016/1036 14. panta 5., 5.a un 6. punktu un Regulas (ES) 2016/1037 24. panta 5., 5.a un 6. punktu, būtu jāpieprasa, lai saņēmējs iesniegtu dalībvalsts kompetentajam muitas dienestam saņemšanas deklarāciju, ja reeksporta deklarācija pieņemta vai reeksporta paziņojums vai izvešanas kopsavilkuma deklarācija reģistrēta 30 dienu laikā pēc tam, kad attiecīgais izstrādājums saņemts uz mākslīgas salas, fiksētā vai peldošā iekārtā vai citā struktūrā kontinentālajā šelfā vai ekskluzīvajā ekonomikas zonā.

                     (3)

                     Ja attiecīgo izstrādājumu ieved uz mākslīgas salas, fiksētā vai peldošā iekārtā vai citā struktūrā kādas Savienības dalībvalsts kontinentālajā šelfā vai ekskluzīvajā ekonomikas zonā tieši no vietas ārpus Savienības muitas teritorijas, nav iespējams izmantot Regulā (ES) Nr. 952/2013 paredzētos instrumentus. Lai nodrošinātu, ka muitas dienestiem ir pieejama informācija, kas nepieciešama, lai noteiktu, vai ir maksājams antidempinga un/vai kompensācijas maksājums, vai lai izpildītu reģistrēšanas un ziņošanas pienākumus saskaņā ar Regulas (ES) 2016/1036 14. panta 5., 5.a un 6. punktu un Regulas (ES) 2016/1037 24. panta 5., 5.a un 6. punktu, attiecīgais izstrādājums būtu jādeklarē, izmantojot saņemšanas deklarāciju, ko saņēmējs iesniedzis 30 dienu laikā pēc tam, kad attiecīgais izstrādājums saņemts uz mākslīgas salas, fiksētā vai peldošā iekārtā vai citā struktūrā kontinentālajā šelfā vai ekskluzīvajā ekonomikas zonā. Tā kā dalībvalsts, kurai pieder kontinentālais šelfs vai ekskluzīvā ekonomikas zona, ir vispiemērotākā kontroles veikšanai, deklarācija būtu jāiesniedz šīs dalībvalsts kompetentajam muitas dienestam.

                     (4)

                     Lai vienkāršotu kontroli, kas muitas dienestiem jāveic saskaņā ar šo regulu, parādnieka jēdziens principā būtu jāattiecina tikai uz to licenču turētājiem, kas ļauj veikt komercdarbību to dalībvalstu kontinentālajā šelfā un ekskluzīvajā ekonomikas zonā, kuras attiecīgos izstrādājumus saņem uz mākslīgas salas, fiksētā vai peldošā iekārtā vai citā struktūrā šādā kontinentālajā šelfā vai šādā ekskluzīvajā ekonomikas zonā neatkarīgi no vietas, no kuras attiecīgo izstrādājumu ieved. Tomēr īpašos gadījumos personas, kas nav licenču turētāji, arī var būt parādnieki.

                     (5)

                     Attiecībā uz gadījumiem, kad attiecīgajam izstrādājumam pirms piegādes uz mākslīgas salas, fiksētā vai peldošā iekārtā vai citā struktūrā kādas Savienības dalībvalsts kontinentālajā šelfā vai ekskluzīvajā ekonomikas zonā ir piemērota ievešanas pārstrādei procedūra, ir nepieciešams īpašs noteikums, lai izvairītos no antidempinga un/vai kompensācijas maksājumu iespējamas apiešanas.

                     (6)

                     Lai nodrošinātu šajā regulā izklāstītā satvara efektīvu darbību, ciktāl tās attiecas uz šo regulu, būtu jāpiemēro attiecīgās procedūras, kas jau ir paredzētas Regulā (ES) Nr. 952/2013 attiecībā uz muitas parāda aprēķināšanu, paziņošanu, atgūšanu, atmaksāšanu, atlaišanu un dzēšanu un galvojuma sniegšanu.

                     (7)

                     Tā kā Regulā (ES) Nr. 952/2013 ietvertos noteikumus par muitas kontroli nepiemēro ārpus Savienības muitas teritorijas, šajā regulā jāparedz īpaši noteikumi par muitas kontroli.

                     (8)

                     Lai sniegtu muitas dienestiem pietiekami daudz laika sagatavoties saņemšanas deklarāciju apstrādei, šīs regulas noteikumu piemērošana būtu jāatliek.

                     (9)

                     Šajā regulā paredzētie pasākumi ir saskaņā ar atzinumu, ko sniegusi Regulas (ES) 2016/1036 15. panta 1. punktā un Regulas (ES) 2016/1037 25. panta 1. punktā minētā komiteja,

               IR PIEŅĒMUSI ŠO REGULU.

            1. pants
            Priekšmets
            Šajā regulā ir paredzēti nosacījumi, ar kādiem iekasē antidempinga un/vai kompensācijas maksājumu par izstrādājumiem, kurus ieved uz mākslīgas salas, fiksētā vai peldošā iekārtā vai citā struktūrā kādas dalībvalsts kontinentālajā šelfā vai ekskluzīvajā ekonomikas zonā, kā arī procedūras, kas saistītas ar šādu izstrādājumu paziņošanu un deklarēšanu un šāda maksājuma samaksu, ja uz šiem izstrādājumiem attiecas kāds no turpmāk minētajiem aktiem:

                        a)

                        paziņojums par antidempinga vai antisubsidēšanas izmeklēšanas sākšanu;

                        b)

                        Komisijas īstenošanas regula, ar ko nosaka, ka uz importu attiecina reģistrāciju;

                        c)

                        Komisijas īstenošanas regula, ar ko nosaka pagaidu vai galīgo antidempinga vai kompensācijas maksājumu.

            2. pants
            Definīcijas
            Šajā regulā izmanto šādas definīcijas:

                        1)

                        “muitas dienesti” ir dalībvalstu muitas administrācijas, kas ir atbildīgas par šīs regulas un tiesību aktu muitas jomā piemērošanu, un tie ir definēti Regulas (ES) Nr. 952/2013 5. panta 2. punktā;

                        2)

                        “kontinentālais šelfs” ir kontinentālais šelfs, kas ir definēts Apvienoto Nāciju Organizācijas Jūras tiesību konvencijā;

                        3)

                        “ekskluzīvā ekonomikas zona” ir ekskluzīvā ekonomikas zona, kura ir definēta Apvienoto Nāciju Organizācijas Jūras tiesību konvencijā un kuru dalībvalsts ir deklarējusi par ekskluzīvo ekonomikas zonu saskaņā ar Apvienoto Nāciju Organizācijas Jūras tiesību konvenciju;

                        4)

                        “attiecīgais izstrādājums” ir preces, uz kurām attiecas kāds no turpmāk minētajiem aktiem:

                                    a)

                                    paziņojums par antidempinga vai antisubsidēšanas izmeklēšanas sākšanu;

                                    b)

                                    Komisijas īstenošanas regula, ar ko nosaka, ka uz importu attiecina reģistrāciju;

                                    c)

                                    Komisijas īstenošanas regula, ar ko nosaka pagaidu vai galīgo antidempinga vai kompensācijas maksājumu;

                        5)

                        “saņemšanas deklarācija” ir akts, ar ko saņēmējs noteiktā veidā un kārtībā paziņo par attiecīgo izstrādājumu saņemšanu uz mākslīgas salas, fiksētā vai peldošā iekārtā vai citā struktūrā kādas dalībvalsts kontinentālajā šelfā vai ekskluzīvajā ekonomikas zonā un kurā ietverti datu elementi, kas nepieciešami antidempinga un/vai kompensācijas maksājuma maksājamās summas iekasēšanai un/vai reģistrēšanai saskaņā ar aktu, kurš minēts 1. panta a) vai b) punktā;

                        6)

                        “parāds” ir personas pienākums samaksāt attiecīgajam izstrādājumam piemērotā antidempinga un/vai kompensācijas maksājuma summu;

                        7)

                        “saņēmējs” ir persona, kas ir tādas licences vai atļaujas turētājs, kura ļauj veikt darījumdarbību kādas Savienības dalībvalsts kontinentālajā šelfā vai ekskluzīvajā ekonomikas zonā, un kas saņem attiecīgo izstrādājumu vai ir organizējis tā saņemšanu uz mākslīgas salas, fiksētā vai peldošā iekārtā vai citā struktūrā šajā kontinentālajā šelfā vai šajā ekskluzīvajā ekonomikas zonā;

                        8)

                        “parādnieks” ir jebkura persona, kas ir atbildīga par parādu.

            3. pants
            Saņemšanas deklarācijas iesniegšana

               1.   Ar saņemšanas deklarāciju saņēmējs deklarē attiecīgā izstrādājuma saņemšanu uz mākslīgas salas, fiksētā vai peldošā iekārtā vai citā struktūrā kādas dalībvalsts kontinentālajā šelfā vai ekskluzīvajā ekonomikas zonā.

               2.   Saņemšanas deklarāciju nekavējoties un vēlākais 30 dienu laikā pēc attiecīgā izstrādājuma saņemšanas, izmantojot elektroniskās datu apstrādes metodes, iesniedz šādiem muitas dienestiem:

                           a)

                           ja attiecīgo izstrādājumu ieved no Savienības muitas teritorijas, tās dalībvalsts muitas dienestam, kurā pieņem reeksporta deklarāciju vai reģistrē reeksporta paziņojumu vai izvešanas kopsavilkuma deklarāciju;

                           b)

                           ja attiecīgo izstrādājumu neieved no Savienības muitas teritorijas, tās dalībvalsts muitas dienestam, kurai pieder kontinentālais šelfs vai ekskluzīvā ekonomikas zona.

               3.   Saņemšanas deklarācijā ir pielikuma I daļā norādītie datu elementi, un tai pievieno dokumentus, kas pamato šos datu elementus.

               4.   Muitas dienests var atļaut iesniegt saņemšanas deklarāciju, izmantojot līdzekļus, kas nav elektroniskās datu apstrādes metodes. Tādā gadījumā saņēmējs iesniedz papīra veidlapu, kas norādīta pielikuma II daļā, oriģinālā un vienā kopijā kopā ar dokumentiem, kas pamato veidlapā sniegtos datu elementus. Oriģinālu patur muitas dienests. Muitas dienests kopiju atdod saņēmējam pēc tam, kad tas ir reģistrējis saņemšanas deklarāciju un apstiprinājis tās saņemšanu.

               5.   Dalībvalstis izmanto informāciju saņemšanas deklarācijā, lai izpildītu savus reģistrēšanas pienākumus saskaņā ar Regulas (ES) 2016/1036 14. panta 5. un 5.a punktu un Regulas (ES) 2016/1037 24. panta 5. un 5.a punktu, kā arī savus ziņošanas pienākumus Komisijai saskaņā ar Padomes Regulas (ES) 2016/1036 14. panta 6. punktu un Padomes Regulas (ES) 2016/1037 24. panta 6. punktu.

            4. pants
            Parāds

               1.   Parādu rada turpmāk minētais:

                           a)

                           reeksporta deklarācijas, reeksporta paziņojuma vai izvešanas kopsavilkuma deklarācijas iesniegšana par attiecīgo izstrādājumu, tostarp par pārstrādātiem izstrādājumiem, kas iegūti no attiecīgā izstrādājuma saskaņā ar Regulā (ES) Nr. 952/2013 minēto ievešanas pārstrādei procedūru, lai to ievestu uz mākslīgas salas, fiksētā vai peldošā iekārtā vai citā struktūrā kādas dalībvalsts kontinentālajā šelfā vai ekskluzīvajā ekonomikas zonā no Savienības muitas teritorijas;

                           b)

                           tāda attiecīgā izstrādājuma saņemšana, kas no vietas ārpus Savienības muitas teritorijas ievests uz mākslīgas salas, fiksētā vai peldošā iekārtā vai citā struktūrā kādas dalībvalsts kontinentālajā šelfā vai ekskluzīvajā ekonomikas zonā.

               2.   Gadījumos, kas minēti 1. punkta a) apakšpunktā, parāds rodas reeksporta deklarācijas pieņemšanas brīdī vai reeksporta paziņojuma vai izvešanas kopsavilkuma deklarācijas reģistrēšanas brīdī.
               Gadījumos, kas minēti 1. punkta b) apakšpunktā, parāds rodas attiecīgo izstrādājumu saņemšanas brīdī.

               3.   Parādnieks ir saņēmējs.
               Ja 1. punkta a) apakšpunktā minētā reeksporta deklarācija, reeksporta paziņojums vai izvešanas kopsavilkuma deklarācija vai 4. punktā minētā saņemšanas deklarācija ir noformēta, pamatojoties uz informāciju, kuras dēļ pilnībā vai daļēji netiek iekasēts antidempinga un/vai kompensācijas maksājums, persona, kas sniegusi deklarācijas vai paziņojuma noformēšanai vajadzīgo informāciju un kas zinājusi vai kam būtu bijis jāzina, ka šāda informācija ir nepatiesa, arī ir parādnieks.
               Ja par vienam parādam atbilstīgās antidempinga un/vai kompensācijas maksājuma summas samaksu atbildīgas ir vairākas personas, tās ir solidāri atbildīgas par minētās summas samaksu.

               4.   Saņēmējs nekavējoties un vēlākais 30 dienu laikā pēc attiecīgā izstrādājuma saņemšanas iesniedz saņemšanas deklarāciju. Piemēro 3. panta 2., 3. un 4. punktu.

               5.   Lai varētu piemērot 1. punkta a) apakšpunktu, reeksporta deklarācijā, reeksporta paziņojumā vai izvešanas kopsavilkuma deklarācijā sniedz informāciju par tās dalībvalsts kontinentālo šelfu vai ekskluzīvo ekonomikas zonu, kurā attiecīgais izstrādājums tiks ievests, izmantojot attiecīgo papildu atsauces kodu, kas definēts Komisijas Īstenošanas regulas (ES) 2015/2447 (5) B pielikuma II sadaļas 2. punkta datu elementā 2/3.

               6.   Parāds rodas vietā, kur iesniedz saņemšanas deklarāciju vai, ja tā nav iesniegta saskaņā ar 3. panta 2. punktu vai 4. panta 4. punktu, vietā, kur to būtu vajadzējis iesniegt.

            5. pants
            Antidempinga un/vai kompensācijas maksājuma summas aprēķināšana

               1.   Maksājamo antidempinga un/vai kompensācijas maksājuma summu nosaka mutatis mutandis, pamatojoties uz tiem Regulas (ES) Nr. 952/2013 noteikumiem par maksājamā ievedmuitas nodokļa aprēķināšanu, kas attiecīgajam izstrādājumam bija piemērojami brīdī, kad attiecībā uz šo attiecīgo izstrādājumu radās parāds.

               2.   Ja attiecīgajam izstrādājumam ir piemērota Regulā (ES) Nr. 952/2013 minētā ievešanas pārstrādei procedūra, parāda aprēķinu attiecībā uz pārstrādātiem izstrādājumiem, kuri iegūti no attiecīgā izstrādājuma un kurus reeksportē ar galamērķi kādas dalībvalsts kontinentālajā šelfā vai ekskluzīvajā ekonomikas zonā, nosaka, pamatojoties uz to tarifa klasifikāciju, muitas vērtību, daudzumu, veidu un izcelsmi, kas attiecīgajam izstrādājumam, kuram piemērota ievešanas pārstrādei procedūra, bija brīdī, kad tika pieņemta muitas deklarācija attiecībā uz attiecīgo izstrādājumu.

            6. pants
            Parāda paziņošana, atgūšana, maksāšana, atmaksāšana, atlaišana un dzēšana un galvojuma sniegšana
            Parāda paziņošanai, atgūšanai, maksāšanai, atmaksāšanai, atlaišanai un dzēšanai un galvojuma sniegšanai mutatis mutandis piemēro attiecīgos Regulas (ES) Nr. 952/2013 III sadaļas 2., 3. un 4. nodaļas noteikumus.

            7. pants
            Muitas dienestu veikta kontrole

               1.   Muitas dienesti var pārbaudīt attiecīgo izstrādājumu un/vai ņemt paraugus, ja tas vēl ir iespējams, pārbaudīt reeksporta deklarācijā, reeksporta paziņojumā, izvešanas kopsavilkuma deklarācijā vai saņemšanas deklarācijā ietvertās informācijas pareizību un pilnību un pārbaudīt ikviena apstiprinoša dokumenta esību, īstumu, pareizību un derīgumu.

               2.   Muitas dienesti var pārbaudīt parādnieka grāmatvedības un citus uzskaites datus, kas attiecas uz darījumiem saistībā ar attiecīgo izstrādājumu vai uz iepriekšējiem vai turpmākiem tirdzniecības darījumiem, kuri saistīti ar šiem izstrādājumiem.

               3.   Ja ir pierādījumi tam, ka persona nav izpildījusi kādu no šajā regulā noteiktajiem pienākumiem, muitas dienesti var pārbaudīt šīs personas grāmatvedības un citus uzskaites datus, kas attiecas uz darījumiem saistībā ar attiecīgo izstrādājumu vai uz iepriekšējiem vai turpmākiem tirdzniecības darījumiem, kuri saistīti ar šiem izstrādājumiem.

               4.   1., 2. un 3. punktā minētās kontroles un pārbaudes var veikt preču valdītāja vai preču valdītāja pārstāvja vai jebkuras citas tādas personas telpās, kura savā darījumdarbībā tieši vai netieši ir iesaistīta minētajos darījumos, vai jebkuras citas personas telpās, pie kuras darījumdarbības vajadzībām atrodas minētie dokumenti un dati.

            8. pants
            Dokumentu un citas informācijas glabāšana un maksājumi un izmaksas
            Attiecībā uz dokumentu un citas informācijas glabāšanu mutatis mutandis piemēro Regulas (ES) Nr. 952/2013 51. pantu.
            Attiecībā uz maksājumiem un izmaksām mutatis mutandis piemēro Regulas (ES) Nr. 952/2013 52. pantu.

            9. pants
            Stāšanās spēkā un piemērošana
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            Šo regulu sāk piemērot, kad pagājuši četri mēneši no tās publicēšanas dienas.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 2. jūlijā

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 176, 30.6.2016., 21. lpp.

            (2)  OV L 176, 30.6.2016., 55. lpp.

            (3)  OV L 179, 23.6.1998., 3. lpp.

            (4)  Eiropas Parlamenta un Padomes Regula (ES) Nr. 952/2013 (2013. gada 9. oktobris), ar ko izveido Savienības Muitas kodeksu (OV L 269, 10.10.2013., 1. lpp.).

            (5)  Komisijas Īstenošanas regula (ES) 2015/2447 (2015. gada 24. novembris), ar ko paredz sīki izstrādātus noteikumus, kas vajadzīgi, lai īstenotu konkrētus noteikumus Eiropas Parlamenta un Padomes Regulā (ES) Nr. 952/2013, ar ko izveido Savienības Muitas kodeksu (OV L 343, 29.12.2015., 558. lpp.).

            PIELIKUMS

               SAŅEMŠANAS DEKLARĀCIJA

            I DAĻA

               Datu elementi

            Saņēmējs elektroniski iesniedz saņemšanas deklarāciju, kurā ir šādi datu elementi:

                        1.

                        Saņēmēja vārds un uzvārds/nosaukums, adrese un EORI numurs

                        2.

                        Deklarētā attiecīgā izstrādājuma apraksts, preces kods – Taric kods un Taric papildu kods (attiecīgā gadījumā), bruto un neto masa, daudzums, kas izteikts papildu mērvienībās (attiecīgā gadījumā), izcelsmes valsts kods un/vai attiecīgā gadījumā nosūtīšanas valsts kods (1)

                        3.

                        Kompetentā dalībvalsts (sk. 3. panta 2. punktu un 4. panta 4. punktu)

                        4.

                        Šai deklarācijai piemērojamās(-o) regulas(-u) numurs(-i) vai paziņojuma(-u) par procedūras sākšanu numurs(-i)
                        Piemērojamais pasākums:

                                    —

                                    Antidempinga/kompensācijas statistika

                                    —

                                    Paziņojums par procedūras sākšanu

                                    —

                                    Reģistrācija

                                    —

                                    Pagaidu antidempinga maksājums

                                    —

                                    Pagaidu kompensācijas maksājums

                                    —

                                    Galīgais antidempinga maksājums

                                    —

                                    Galīgais kompensācijas maksājums

                        5.

                        Neto cena ar piegādi līdz kontinentālā šelfa vai ekskluzīvās ekonomikas zonas robežai

                        6.

                        Pagaidu un/vai galīgā antidempinga un/vai kompensācijas maksājuma summas aprēķins (attiecīgā gadījumā)

                        7.

                        Datums, kad saņemts attiecīgais izstrādājums, un attiecīgā gadījumā – MRN

                        8.

                        Uzrādītie dokumenti, sertifikāti un atļaujas, papildu norādes (attiecīgā izstrādājuma pārdošanas gadījumā pievieno rēķinu)

                        9.

                        Datums, saņēmēja vārds un uzvārds/nosaukums un paraksts

                  Muitas dienesti var atļaut sniegt šos datu elementus, neizmantojot elektroniskās datu apstrādes metodes. Šādā gadījumā saņēmējs izmanto šādu papīra veidlapu “Saņemšanas deklarācija”.
            II DAĻA

               Veidlapa

            Teksts attēlu

               EIROPAS SAVIENĪBA
               Saņemšanas deklarācija
               (3. un 4. pants Komisijas 2019. gada 2. jūlija Īstenošanas regulā (ES) 2019/1131, ar ko izveido muitas instrumentu, kas nepieciešams Padomes Regulas (ES) 2016/1036 14.a panta un Padomes Regulas (ES) 2016/1037 24.a panta īstenošanai)
               Oriģināls
               paredzēts kompetentajiem muitas dienestiem
               1. Saņēmēja identifikācijas numurs (saņēmēja vārds un uzvārds/nosaukums, adrese un EORI numurs)
               2. Deklarētais attiecīgais izstrādājums
               Preces kods – Taric kods (un attiecīgā gadījumā Taric papildu kods)
               Izcelsmes valsts kods un/vai attiecīgā gadījumā nosūtīšanas valsts kods (1)
               Bruto un neto masa
               Daudzums, kas izteikts papildu mērvienībās (attiecīgā gadījumā)
               Attiecīgā izstrādājuma apraksts
               3. Kompetentā dalībvalsts (sk. 3. panta 2. punktu un 4. panta 4. punktu)
               4. Šai deklarācijai piemērojamās(-o) regulas(-u) numurs(-i) vai paziņojuma(-u) par procedūras sākšanu numurs(-i)
               Piemērojamais pasākums (atzīmēt aili):
               Antidempinga/kompensācijas statistika
               Paziņojums par procedūras sākšanu
               Reģistrācija
               Pagaidu antidempinga maksājums
               Pagaidu kompensācijas maksājums
               Galīgais antidempinga maksājums
               Galīgais kompensācijas maksājums
               5. Neto cena ar piegādi līdz kontinentālā šelfa vai ekskluzīvās ekonomikas zonas robežai

            Teksts attēlu

               ORIĢINĀLS
               6. Antidempinga un/vai kompensācijas maksājuma maksājamās summas aprēķins (attiecīgā gadījumā)
               7. Datums, kad saņemts attiecīgais izstrādājums, un attiecīgā gadījumā – MRN
               8. Uzrādītie dokumenti, sertifikāti un atļaujas, papildu norādes (attiecīgā izstrādājuma pārdošanas gadījumā pievieno rēķinu)
               9. Datums Saņēmēja vārds un uzvārds/nosaukums Paraksts
               (1) Ja antidempinga vai antisubsidēšanas pasākumi pēc pretapiešanas izmeklēšanas ir attiecināti arī uz izstrādājumiem, kas nosūtīti no valsts, kura nav attiecīgā valsts.
               VIENĪGI MUITAS LIETOŠANAI
               Dalībvalsts kompetento muitas dienestu piezīmes
               Saņemšanas deklarācijas saņemšanas datums un reģistrācijas numurs
               Rēķins samazinātas nodokļa likmes piemērošanai vai saistību rēķins (atzīmēt aili)
               Atbilst minimālajai importa cenai (“MIC”), kas definēta kā antidempinga/kompensācijas maksājuma samazinājuma/atbrīvojuma robežvērtība (atzīmēt aili)
               Citas piezīmes
               Datums Vārds un uzvārds/nosaukums Paraksts Zīmogs/adrese

               Piezīme:

            Saņemšanas deklarācijas kopijā norāda tekstu:

               “Kopija,
               paredzēta saņēmējam”

               (1)  Ja antidempinga vai antisubsidēšanas pasākumi pēc pretapiešanas izmeklēšanas ir attiecināti arī uz izstrādājumiem, kas nosūtīti no valsts, kura nav attiecīgā valsts.